Kwaa̱mbwat Ghwut

Kwaa̱mbwat Ghwut hu (ku A̱ki̱za̱dot, neet mi̱ ;  Šəmōṯ, 'Names'; ) hwa kwaa̱mbwat a̱feang Kpa̱m A̱lyiat A̱gwaza hu. Ku yet nkhang Ghwut hu nia, tashikum a̱tsan Mman Isi̱rela ji ma̱nang na̱ kai a̱khwo á̱ ghwon a̱ni ma̱ a̱byin Ma̱sa̱t Kpa̱m A̱lyiat A̱gwaza ka di̱n vak cet a̱gwaza mba hu nang á̱ ngyei Yahweh a̱ni, a̱nyan wa ca̱caat ma̱ng nkhang na a̱ lu khai mba ba̱ yet á̱niet nggu ba. Mman Isi̱rela na si̱ ta̱bat cyiet ma̱ng a̱ta̱m a̱kwonu A̱gwaza nkhang nang á̱ ngyei nggu Musa a̱ni naat mi̱ A̱fan Si̱nai, a̱ja wa Yahweh si̱ nwuak mba mba ncam 10 na a̱wot ba̱ si̱ nwuo la̱p a̱nu ma̱ng Yahweh, a̱nyan wa ku la̱p a̱ka̱be ma̱ng a̱mba nyia̱ a̱ na tyia̱ ba̱ yet "a̱za̱za̱rak á̱niet, ma̱ng a̱byintyok a̱yaapris" ma̱ng ta̱fwat yet a̱tsotswat mba ma̱ng a̱nggu. A̱ si̱ nwuak mba ncam mba na  a̱ si̱ kam nyia̱ da̱ ba̱ nok A̱gba̱ndang Suswak, ma a̱nia wa a̱ na neet tswazwa a̱ bai a̱wot a̱ swan ma̱ng a̱mba a̱ kwak mba a̱son ka mi̱ a̱za̱za̱rak nzwang ba̱ swuocet Ka̱nana ("A̱byin La̱p A̱nu" ka), nang gu, si̱sak ma̱ng tashikum A̱tsan ji, ku la̱p a̱nu a̱ na "nang" Ibrahim, a̱tyia̱-a̱khwop nkhang Mman Isi̱rela na.

Ya̱fang

 A̱ka̱fwuop nta 

 Exodus mi̱ BibleGateway.com (di̱n Shong)
 Exodus mi̱ Mechon-Mamre  (bwan Jewish Publication Society)
 Exodus (The Living Torah) —Rabbi Aryeh Kaplan's translation and commentary at Ort.org
 Shemot—Exodus (Judaica Press) translation (with Rashi's commentary) mi̱ Chabad.org
 Shmot  (A̱tsak A̱biru—Shong mi̱ Mechon-Mamre.org)

Kwaa̱mbwat Ghwut
Sa:Nkwaa̱mbwat sa̱ncuri 6 A̱K
Sa:Nkwaa̱mbwat sa̱ncuri-5 A̱K
Sa:Nkwaa̱mbwat tazwa Ma̱sa̱t
Sa:Nkwaa̱mbwat tashikum
2
Sa:Ghwut hu